Nafarroako Parlamentuko Mahaiak, 2022ko azaroaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miguel Bujanda Cirauqui jaunak aurkezturiko galdera, Nafarroako Ubidearen bigarren fasearen proiektuari buruz hitz egite aldera Ebroko Konfederazio Hidrografiko lehendakariarekin egindako bileran Lurralde Kohesiorako kontseilaria egoteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko azaroaren 25ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Miguel Bujanda Cirauqui jaunak, Legebiltzarraren Erregelamenduan ezarritakoaren babesean, galdera hau aurkezten du, Lurralde Kohesiorako kontseilariak idatziz erantzun dezan:

Zergatik egon da Bernando Ciriza Lurralde Kohesiorako kontseilaria, eta ez Itziar Gómez Nafarroako ubidearen arduraduna eta kontseilari eskuduna, Nafarroako Ubidearen 2. fasearen proiektuari buruz hitz egite aldera María Dolores Pascual CHEko lehendakariarekin egin den bilkuran? Proiektu hori aste honetan iritsi zaio CHE-Ebroko Konfederazio Hidrografikoari, aztertu eta jendaurrean jartzeko izapidea egin dezan, Trantsizio Ekologikorako eta Erronka Demografikorako Ministerioak aurrez egindako gainbegiratua bukatu ostean.

Iruñean, 2022ko azaroaren 21ean.

Foru parlamentaria: Miguel Bujanda Cirauqui